Rikunarita-ORG/Wikinium huggingface dataset:
# Día

Una **día** u **diya** (pronunciau */'dia/* u */'di:a/*) ye una unidat de tiempo equivalent a un periodo de 24 horas.

Ye o tiempo que tarda o planeta Tierra a chirar 360 graus sobre o suyo eixe.

En o tiempo cheolochico s'ha puesto comprobar estudiando corals fosils que a velocidat de chiro s'ha retardau y que en a era paleozoica os anyos teneban mas días y que en un día y heba menos horas.

En o calendario gregoriano un día ye a setena parti d'una semana y cadagún d'éls tien un nombre. A sola variant de l'aragonés que conserva as denominacions d'os días d'a semana ye o benasqués y os días d'a semana son:

* *Lluns* < latín *LUNAE*.
* *Marz* < latín *MARTIS*.
* *Mierques* < latín *MĔRCURI[S]*.
* *Chòus* < latín *IOVIS*.
* *Viernes* (orichinariament *venres* en benasqués) < *VENERIS*.
* *Sapte* < hebreu *SHABBAT*.
* *Dimenche*/*Dumenche*/*Demenche* < latín *DOMINICA*.

En aragonés escrito se fan servir estas atras denominacions: luns, martes, miercres, chueves, viernes, sabado, dominche.

Tamién o termín día puet fer referencia ta atros aspectos relacionaus con l'actividat humana en una chornada de treballo o en cualsiquier atra actividat.

## Se veiga tamién

* Día festivo.
* Día laboral.
* Día natural.
* Día internacional.

## Referencias
# Tiempo

Dos segundos en un reloch *Montinari Milano*.
O **tiempo** (d'o latín *< tempus*) ye a magnitut fisica que mide a durada u deseparación d'escaicimientos subchectos a cambio, d'os sistemas subchectos a observación, isto ye, o periodo que pasa entre o estau d'o sistema cuan iste aparentaba un estau X y l'inte en que X rechistra una variación perceptible ta un observador (u aparato de mesura). Ye a magnitut que permite ordenar os succesos en secuencias, establindo un pasau, un present y un futuro, y que creya un prencipio de causalidat, un d'os axiomas d'o metodo cientifico.

A suya unidat basica en o Sistema Internacional d'Unidaz ye o segundo, que tien como simbolo **s** (debiu a que ye un simbolo y no una abreviadura, no se debe escribir con mayuscla, ni como "seg", ni anyadendo un punto posterior). O sistema d'horas y minutos emplegato a ormino en a vida cutiana se basa en o segundo: un minuto son 60 segundos, y una hora 60 minutos. A unatro ran, o calandario s'estructura en días, meses, y anyos.

## Notas

## Referencias
# Cinta

Rollo de cinta fotografica emplegada en o cine.
Una **cinta** u **pelicula** ye una serie d'imáchens fixas que, cuan se prochectan en una pantalla de forma consecutiva en rapida succesión, creyan a ilusión optica d'imáchens en movimiento. O termín a sobén se fa servir como sinonimo d'obra cinematografica, ye decir, una historia (ficticia u documental), rechistrada en un soporte (cinta flexible u contenedor digital) que se grava y leye a traviés d'un mecanismo contino u intermitent de succesión d'imáchens. Istas cintas cinematograficas tamién reciben o nombre de **film**.

## Referencias

## Vinclos externos

* Se veigan as imáchens de Commons sobre **las cintas**.
# Director cinematografico

Filmación d'una cinta.
O **director cinematografico** u **director de cine** (*directora cinematografica* u *directora de cine* en femenín) ye a persona que, en o mundo d'o Cine u a Televisión, diriche a filmación d'una cinta seguntes un guión cinematografico. As suyas funcions encluyen as instruccions a los actors, a qui se cuida d'as camaras, a qui para o decorau cinematografico u lo vestuario u a cualsiquier belatra persona que amaneix en a filmación.

En rematar a filmación, a sobén o director supervisa o montache cinematografico.

## Vinclos externos

* Se veigan as imáchens de Commons sobre **os directors cinematograficos**.
# Idioma coreano

| Coreano *한국어* |
| --- |
| **Atras denominacions:** |  |
| **Parlau en:** | Corea d'o Norte, Corea d'o Sud y China |
| **Rechión:** |  |
| **Etnia:** | Coreanos |
| **Parladors:** | 78 millons de personas |
| **Posición:** | 18 (Ethnologue 1996) |
| **Filiación chenetica:** | Luenga aislata |  |
| **Escritura:** | Hangul |
| Estatus oficial |
| **Oficial en:** |  Corea d'o Norte  Corea d'o Sud |
| **Luenga propia de:** | {{{propia}}} |
| **Reconoixiu en:** |  Yanbian y Changbai (China). |
| **Regulau por:** | Sin de regulación |
| Codigos |
| **ISO 639-1** | {{{iso1}}} |
| **ISO 639-2** | {{{iso2}}} |
| **ISO 639-3** |  |
| **SIL** | kor |
| Distribución d'o coreano |

O **coreano** (한국어 *Hangugeo* en coreano) ye una luenga charrada en Corea d'o Sud y Corea d'o Norte por mas de 78 millons de personas, en atros países como China (1.920.597), Chapón (1.670.000) y Estaus Unius (800 000) a on i hay importants comunidaz d'inmigrants coreanos tamién i hai un numero importants de fablants d'iste idioma.

O sistema d'escritura coreano ye o hangul, un sistema alfabetico y fonetico inventau en o sieglo XV per Sejong lo Gran. En l'idioma academico y literario, ye encara común l'uso d'a combinación de l'alfabeto coreano con caracters provenientes de l'Idioma chinés, denominaus hanja.

Muestra de hangul: o suyo propio nombre (en a forma revisada oficial sudcoreana de romanizar-lo)
## Referencias